Мистер Долар (комедија у четири чина)/35
XIII

ГОСТИ, ПРЕЂАШЊИ

СВИ ГОСТИ (Излазе из сале)
ПОСЛЕРАТНИ ГОСПОДИН (Долази са председником): Одлично, одлично! Морам вам признати да је балет одличан.
ПРЕДСЕДНИК КЛУБА: Учинио сам све да задовољим своје госте.
ДАМА КОЈА ЈЕ ЛЕТЕЛА 3.200 М. ВИСИНЕ (Улазећи праћена господином из угледне породиде): Ах да, верујем вам. То мора да је божанствено.
ГОСПОДИН ИЗ УГЛЕДНЕ ПОРОДИЦЕ: Ану Павловну гледао сам у Варшави.
ДАМА КОЈА ЈЕ ЛЕТЕЛА 3.200 М. ВИСИНЕ: Завидим вам.
ГОСПОЂА САВЕТНМКОВИЦА СА РЕПУТАЦИЈОМ (Улази праћена господином са добрим везама): Ја не верујем.
ГОСПОДИН СА ДОБРИМ ВЕЗАМА Ал’ то се већ гласно говори.
ГОСПОЂА САВЕТНИКОВИЦА СА РЕПУТАЦИЈОМ: Та је госпођица тако горда и толико држи на себе да не би могла пристати на такав брак који унижава.
ГОСПОДИН СА ДОБРИМ ВЕЗАМА: Ох, госпођо, милиони узвишавају а не унижавају.
ГОСПОЂА О КОЈОЈ СЕ МНОГО ШАПУЋЕ (Прилази Матковићу): Зар вас балет не занима?
МАТКОВИЋ: Како да не. Био сам тамо за све време извођења.
НИНА (Праћена господином из угледне породице): О, да, на прошлој забави омладинског бала имала сам ту хаљину. Добро сте упамтили.
ГОСПОДИН ИЗ УГЛЕДНЕ ПОРОДИЦЕ: Како не би памтио. Ваша је тоалета толико падала у очи.
МАТКОВИЋ (Прилази Нини): Надам се да се вечерас забављате добро?
НИНА: Зашто не? Друштво је тако анимирано. 
ЖАН (Долази из дворане праћен господином који очекује наследство, господином без скрупула, саветником, и још некима. Он је већ у дворани отпочео причу коју сад свршава): Госпођа врисну и испусти кашику пуну желеа а џукела се завуче под сто и заурла: ау! ау! ау! (Он настави урлање све док се завеса не спусти)
НИНА (Очајпо крши руке, Матковић је умирује, општи смех)

3 А В Е С А

Мистер Долар (комедија у четири чина)